### Resumé

Sagen omhandler indkaldelse til åstedsforretning og ekspropriationsbemyndigelse til ekspropriering af areal og rettigheder til cykelbaner og oversigtsservitutter til 2 minus 1 vej på [adresse], Give.
Byrådet gav 23. november 2022 pkt. 199, anlægsbemyndigelse på 1.830.000,- kr. til etablering af cykelbaner og 2 minus 1 vej i forlængelse af den eksisterende dobbeltrettede cykelsti.

### Sagsfremstilling

Byrådet godkendte 23. november 2022 pkt. 199, anlægsbevilling - sikkerhedsplan 2021-2024 - Handleplan 2023. Med dette blev prioriteringslisterne for mindre anlægsprojekter og skolevejsprojekter i perioden 2023-2024 godkendt.

Der etableres 2 minus 1 vej fra den eksisterende dobbeltrettede cykelsti og frem til [adresse] 75. Herefter etableres cykelbaner i begge sider på 1,5m frem til [adresse], hvorfra der igen etableres 2 minus 1 vej frem til [adresse] i [adresse].

Ekspropriationen vedrører følgende matrikelnummer:

* Thyregodlund, [adresse]: Matr. nr. 6s, 4b, 8a, 5m, 5i og 5b
* Lindet By, [adresse]: Matr. nr. 8a og [adresse] er vedlagt som bilag.

Åstedsforretningen forventes at strække sig over 4 timer.

**Lovgrundlag**

Efter §§ 96 og 97 i lov om offentlige veje kan vejmyndigheden ekspropriere til offentlig vej, herunder nyanlæg, udvidelse og ændring af bestående anlæg, tilbehør og nødvendige supplerende foranstaltninger, når det er nødvendigt af hensyn til almenvellet.

### Økonomi

Omkostninger i forbindelse med ekspropriationen afholdes af anlægsbevillingen.

### Klima og resiliensvurdering

Projektet skal forbedre trafiksikkerheden for bløde trafikanter mellem [adresse] og [adresse].

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller

**at** udvalget anbefaler over for Byrådet, at bemyndige Teknisk Udvalg til at træffe afgørelse om ekspropriation og servitutter for at kunne erhverve arealer fra og pålægge rettigheder på de nævnte matrikler, jf. procedurereglerne i vejlovens §§ 94-123, som også betyder, at erstatningen kan fastsættes ved taksation,

**at** der indkaldes til åstedsforretning med henblik på ekspropriation,

**at** Teknisk Udvalg beslutter hvem fra udvalget, der deltager i åstedsforretningen, og

**at** tidspunktet for åstedsforretningen aftales direkte med det/de udpegede udvalgsmedlem(mer).

### Beslutning

Anbefalet.

Line Frederiksen deltager i åstedsforretningen.